લોકસભાની ચૂંટણીઓની તૈયારીઓના ભાગરૂપે મહેસાણા જિલ્લાને ફાળવાયેલાં નવાં M-3 ટાઈપનાં EVM મહેસાણા આવી પહોંચતાં બહુમાળી સંકુલમાં સ્ટ્રોંગરૂમમાં મૂકવામાં આવ્યાં હતાં. લોકસભાની ચૂંટણીઓની તૈયારીઓ પૂરજોશમાં ચાલી રહી છે. લોકસભાની ચૂંટણીમાં નવી બનાવટનાં M-3 ટાઈપનાં EVM ઉપયોગમાં લેવાનાં હોઈ બેગ્લોરની Bell કંપનીમાંથી મહેસાણા જિલ્લા માટે ફાળવેલાં 2400 કંટ્રોલ યુનિટ (CU) અને 2890 બેલેટ યુનિટ (BU) મહેસાણા લવાયાં હતાં. કલેક્ટર એચ.કે.પટેલના માર્ગદર્શન અને રાજકીય પક્ષો સહિત અધિકારીઓની હાજરીમાં આ EVM મહેસાણા બહુમાળી ભવનમાં બનાવેલા સ્ટ્રોંગરૂમમાં સુરક્ષિત રીતે મુકવામાં આવ્યા હતા. ઉલ્લેખનિય છે કે, લોકસભાની ચૂંટણી નજીક આવે ત્યારે આ તમામ EVMનું કંપનીના એન્જિનિયરો દ્વારા રાજકીય પક્ષોની હાજરીમાં ફર્સ્ટ લેવલ ચેકિંગ (FLC) વગેરે પ્રક્રિયા હાથ ધરાશે.